internet vaartha 186 Views
బంగ్లాదేశ్‌ కెప్టెన్‌ మొర్తజా
న్యూఢిల్లీ : ఆస్ట్రేలియా చేతిలో ఓటమితో సెమీస్‌ అవకాశాలు సుమారుగా కోల్పోయిన బంగ్లాదేశ్‌ నిరాశలో కూరుకుపోయింది.ఎన్నో అంచనాలతో భారత్‌లో అడుగుపెట్టిన బంగ్లాదేశ్‌ జట్టు పాకిస్థాన్‌,ఆస్ట్రేలియా జట్ల చేతిలో ఓడిపోయింది.షేన్‌ వాట్సన్‌, జాన్‌హేస్టింగ్‌ ఇచ్చిన క్యాచ్‌లను నేలపాలు చేయకుండా ఉంటే ఫలితం మరోలా ఉండేదని బంగ్లాదేశ్‌ కెప్టెన్‌ ముఫ్రాఫె మొర్తజా పేర్కొన్నాడు.విజయానికి అవసరమైన పరుగులు చేసినప్పటికి ఫీల్డింగ్‌లో తప్పిదాలు తమ కొంపముంచాయని మొర్తజా వివరించాడు.
అయితే ఆసీస్‌తో ఓటమి పాలైనప్పటికి భారత్‌తో జరిగే మ్యాచ్‌లో బాగా ఆడేందుకు అవసరమైన మానసిక ధృఢ సంకల్పం పెరిగిందన్నాడు.కాగా నేడు బంగ్లాదేశ్‌ జట్టు టీమిండియాతో ఆడనుంది.పాక్‌పై గెలిచి,భారత్‌ జట్టు మంచి జోరు మీదుండగా,రెండు మ్యాచ్‌లలో ఓడి బంగ్లాదేశ్‌ టోర్నీ నుంచి నిష్క్రమించేందకు సిద్దంగా ఉంది.